ޢަބުދުﷲ ޖިހާދު

ޢަބުދުﷲ ޖިހާދު އަކީ ގދ. ތިނަދޫ ދާއިރާ އަށް ރައްޔިތުންގެ މަޖްލިސް އިންތިޚާބު 2009 ގައި ކުރިމަތި ލެއްވި ކެންޑިޑޭޓެކެވެ. އުފަންވެ ވަޑައިގަތީ 3 ޖެނުއަރީ 1963 ގައެވެ.

އަމިއްލަ ނަފްސީ މަޢުލޫމާތު 
 
 ފުރިހަމަ ނަން: ޢަބްދުﷲ ޖިހާދު 
 މިހާރު އުޅޭ އެޑްރެސް: މ.ވެސްޓްވިއު 4 ވަނަ ފަންގިފިލާ، ފުލޫނިޔާމަގު، މާލެ 
 އުމުރު: 46 އަހަރު 
 ކައިވެނީގެ ގުޅުން: ފުރަތަމަ ކައިވެންޏާއިއެކު 3 އަންހެންދަރިން ލިބިފައި 
 އުފަންރަށް: ގދ.ތިނަދޫ

ތައުލީމް

މަތީ ތަޢުލީމީ ފެންވަރު 
 ބެޗްލަރ އޮފް އާރޓްސް، އިކޮނޮމިކްސް / މެނޭޖްމަންޓް، ޔުނިވަރސިޓީ އޮފް ސައުތު ޕެސިފިކް، ސުވާ، ފިޖީ އައިލެންޑް، 1986 – 1989. 
 މާސްޓާރސް އޮފް އާރޓްސް، އިކޮނޮމިކުސް، ޔުނިވަރސިޓީ އޮފް ވައިކާޓޯ، ހެމިލްޓަން، ނިއުޒިލޭންޑް، 1995 – 1996

ކުރު ކޯސްތައް 
 
ކޮމަންވެލްތްއާއި އޭޝިއަން ޑިވެލޮޕްމަންޓް ބޭންކް، ވޯލްޑް ބޭންކާއި އައި.އެމް.އެފް އަދި އިންޓަރނޭޝަނަލް ފައިނޭންސް ކޯޕަރޭޝަން ފަދަ ބައިނަލް އަޤްވާމީ ޖަމްއިއްޔާތަކުން ޚަރަދުދީ އިންތިޒާމްކުރި ވަރަށް ގިނަ ކުރުމުއްދަތުގެ ތަމްރީންކޯސް ތަކުގައި ބައިވެރިވެފައިވެއެވެ. ޚާއްސަކޮށް ޓެކްސް ނެގުމާއި ބެލެހެއްޓުމުގެ މަސައްކަތާއި ޤައުމުގެ އިގްތިޞާދު އަދި މާލީ ދާއިރާއާއިބެހޭ 25 ކޯހެއް ނުވަތަ ތަމްރީނު ޕްރޮގްރާމެއް 1990 އިން 2008 އާދެމެދު ފުރިހަމަކޮށްފައިވެއެވެ.

ޚިދުމަތުގެ ރިކޯރޑް އަދި މަސައްކަތުގެ ތަޖްރިބާ 
 
 1980 އިން ފެށިގެން 2008 ވަނަ އަހަރުގެ ނޮވެމްބަރ މަހުގެ 11 ވަނަ ދުވަހާއި ހަމައަށް ސަރުކާރުގެ ތަފާތު މަޤާމުތަކުގައި ޚާއްޞަކޮށް މާލީ ސިޔާސަތާއި، އިޤްތިޞާދީ ރޭވުންތައް ބަލަހައްޓާ ސަރުކާރުގެ ވުޒާރާ ކަމުގައިވާ މިނިސްޓްރީ އޮފް ފިނޭންސް އެންޑް ޓެރެޜަރީގެ ދާއިރާގައި 19 އަހަރާއި 8 މަސްދުވަހު ދިވެހި ސަރުކާރަށާއި، ދިވެހި ދައުލަތަށް އަދި ދިވެހި ރައްޔިތުންނަށްޓަކައި ޢަބްދުﷲ ޖިހާދުވަނީ އިޚްލާޞްތެރި ޚިދުމަތްތަކެއް ކޮށްފައެވެ. 
 މިކަންކަމުގެ ތަޖްރިބާގެ އަލީގައި ޖިހާދުވަނީ ރާއްޖޭގައި އުފެދުނު އެންމެ ތަޖްރިބާކާރު އިގްތިޞާދީ އަދި މާލީ ސިޔާސަތުގެ ފުންނާބުއުސް އެއްމާހިރަކަށްވެފައެވެ. 
 ފާއިތުވެދިޔަ 19 އަހަރު ދިވެހި ދައުލަތުގެ ބަޖެޓް ތައްޔާރުކުރުމުގެ މަސައްކަތުގައި ޖިހާދުވަނީ ޢަމަލީގޮތުން ބައިވެރިވެ ބަޖެޓް ކޮމިޓީގެ ރިޔާސަތުވެސް ބަލަހައްޓާފައެވެ. އެހެންކަމުން 19 އަހަރެއްގެ ބަޖެޓް ތައްޔާރުކުރުމުގައި ދިވެއްސަކަށް ވަރަށް މަދުންުނޫނީ ނުލިބޭ އަގުހުރި ތަޖްރިބާތަކެއް ޖިހާދަށްވަނީ ހާޞިލް ކުރެވިފައެވެ. 
 ސަރުކާރާއި ސަރުކާރުގެ ކުންފުނިތަކުގެ އެތަކެއް މެނޭޖްމަންޓް ބޯޑްތަކުގައިވެސް ޖިހާދުވަނީ މެންބަރެއްގެ ގޮތުން މަސައްކަތް ކޮށްފައެވެ. އަދި ބައިނަލް އަޤްވާމީ 12 ކޮންފަރެންސް ނުވަތަ ބައްދަލްވުމެއްގައި ބައިވެރިވެފައިވެސް ވެއެވެ. 
 މާލެއާއި އަތޮޅު ތެރޭގައި މީހުން ތަމްރީނުކުރުމާއި އަތޮޅު ތަރައްޤީ ކުރުމާބެހޭގޮތުން ބޭއްވުނު އެތައް ސެމިނަރ / ވާރކްޝޮޕް ތަކެއްގައި ޖިހާދުވަނީ މަޢުލޫމާތު އާއި އިރުޝާދު ދީފައެވެ. 
 އަމިއްލަ ގޮތުން މެނޭޖްމަންޓް ދާއިރާ އާއި އޮފީސް ހިންގުމުގެ ދާއިރާއިން މުވައްޒަފުންނަން ތަމްރީނު ދިނުމާއި ކޮންސަލްޓަންސީ ދިނުމުގެ ޚިދުމަތްވެސް ޖިހާދުދެމުންގެންދެއެވެ. މިމަސައްކަތުގައި 1997 އިން ފެށިގެން މަސައްކަތް ކުރަމުންގޮސްފައިވެއެވެ. 
 1997 ވަނައަހަރު ރަސްމީ ސިފައެއްގައި ވިޔަފާރި އުސޫލުން މޮބައިލް ޓްރޭނިންގ ރާއްޖެއަށް ތަޢާރަފްކޮށް އެމަސައްކަތްފެށި ފަރާތަކީ ވެސް ޖިހާދެވެ.

ފުރާފައިވާ ސަރުކާރުގެ މުހިންމު މަޤާމްތައް 
 މިނިސްޓަރ އޮފް ފިނޭންސް އެންޑް ޓުރެޜަރީ 2008 
 ރާއްޖެއިން އައި.އެމް.އެފް އަށް ކަޑައަޅުއްވާފައިހުންނަ ގަވަނަރ 2008 
 ގަވަނަރު، މޯލްޑިވްސް މަނިޓަރީ އޮތޯރިޓީ 2007 - 2008 
 މިނިސްޓަރ އޮފް ސްޓޭޓް ފޮރ ފިނޭންސް އެންޑް ޓްރެޜަރީ 2005 – 2007 
 ވައިސް ގަވަނަރ މޯލްޑިވްސް މަނިޓަރީ އޮތޯރިޓީ އަދި ރާއްޖެއިން ވޯލްޑް ބޭންކަށް ކަޑައަޅުއްވާފައިހުންނަ އޯލްޓަނޭޓް ގަވަނަރ 2005 -2007 
 އެސިސްޓެންޓް ޑިރެކްޓަރ ޖެނެރަލް (ހެޑް އޮފް ޑިޕާރޓްމަންޓް އޮފް އިންލަންޑް ރެވެނިއު) 2004 – 2005 
 ޑިރެކްޓަރ ޑިޕާރޓްމަންޓް އޮފް އިންލަންޑް ރެވެނިއު 2001 - 2004 
 ޑެޕިއުޓީ ޑިރެކްޓަރ، ޑިޕާރޓްމަންޓް އޮފް އިންލަންޑް ރެވެނިއު 1997 – 2000 
 ޑެޕިއުޓީ ޑިރެކްޓަރ، މިނިސްޓްރީ އޮފް ފިނޭންސް އެންޑް ޓްރެޜަރީ 1994 – 1995 
 އެސިސްޓެންޓް ޑިރެކްޓަރ، މިނިސްޓްރީ އޮފް ފިނޭންސް އެންޑް ޓްރެޜަރީ 1991 – 1994 
 ބަޖެޓް އެނަލިސްޓް، މިނިސްޓްރީ އޮފް ފިނޭންސް އެންޑް ޓްރެޜަރީ 1990 – 1991 
 ގަވަރުމަންޓް ބަޖެޓް ސެކެޓްރީ 1985 – 1986 
 އެސިސްޓެންޓް ޕްރޮޖެކްޓްސް އޮފިސަރ، މިނިސްޓްރީ އޮފް ޕްލޭނިންގ އެންޑް ޑިވެލޮޕްމަންޓް 1985 
 ސެކެޓްރީ، މިނިސްޓްރީ އޮފް ޕްލޭނިންގ އެންޑް ޑިވެލޮޕްމަންޓް 1984 
 ސެކެޓްރީ، ސައިންސް އެޑިއުކޭޝަން ސެންޓަރ 1982 
 އޯޑިޓް އެސިސްޓެންޓް (ވަގުތީ) އޯޑިޓް އޮފީސް 1980

ޙަޔާތުނާމާ